מבנה משרד היערנות האזורי לשעבר - Tarpukario architektūra
מבנה משרד היערנות האזורי לשעבר
(עכשיו ספרית ילדים)
שדרת ליסווס 19, מחוז פלונגה
העיר פלונגה מוזכרת במקורות הכתובים ב1567, בשנת 1792 העיר קבלה זכויות של מגדבורג אך לא הספיקה להשתמש בהן. לאחר החלוקה השלישית של הרפובליקה המשותפת ליטא-פולין (ז’צ’פוספוליטא) ב1795 שלטה בעיר משפחתו של הגרף זובוב, שממנה נקנתה אחוזת פלונגה בידי הדוכס אוגינסקי, בסוף המאה ה19. משפחת אוגינסקי הקימו באחוזה את אחד מבתי הספר הראשונים למוסיקה בליטא ופארק.
ב1923 היו הליטאים 55 אחוז מתושבי העירה, היהודים 44 אחוז. ליהודים היו שייכים רוב בתי העסק בעיר. המשפחות היותר עשירות השתכנו ברחוב ויטאוטס שנבנה בתקופת בין המלחמות. בתקופה זו הושפעה התפתחות העיר על ידי קו רכבת, מפעל לעיבוד כותנה בשם “קוצ’יסקיס – פבדינסקיי”, פעילות בתי העסק של היהודים ותעשיית מוצרי החקלאות של הכפריים בסביבה. ב1941 הושמדה כמעט כל הקהילה היהודית של פלונגה. לאחר מלחמת העולם השנייה השתנו פני העיר לחלוטין, תוכנן שהעיר תהפוך למרכז התעשייתי של האזור אך זה לא קרה. כיום אתם מוזמנים לטיל בחלק ההיסטורי של העיר.
בתקופת בין המלחמות, סמוך לנחל בברונג בקצה שדירת ליסווס עמד בנין עץ עם תריסים לבנים בו פעל משרד היערנות המקומי. ב1930, בארועי ציון 500 שנה למותו של ויטאוטס הגדול נשתל ע”י משרד היערנות עץ אלון על שמו דוכס ליטא ויטאוטס הגדול.
מאוחר יותר נהרס בנין העץ, וב1939 נבנה במקומו בנין לבנים דו קומתי עם מרתף, שבו כמסופר גר היערן הראשי. המבנה עושה רושם סולידי וייצוגי, הודות לכניסה המרשימה המורכבת מעמודים גבוהים ודקים התומכים במרפסת הקומה השנייה המשמשת כגגון כניסה.
משערים שבשנים הראשונות לאחר מלחמת העולם השנייה ישבה במבנה מפקדה צבאית ובמרתפים היו כלואים חיילים סובייטים שנענשו על ידי הסובייטים עצמם – את זה מספרים רישומים וחריטות שמשמרו על קירות המרתפים במקום.
יותר מאוחר המפלגה הקומוניסטית של ליטא הקימה במקום את בסיס המפלגה של אזור פלונגה. מ1978 בבנין החלה לפעול הספריה המרכזית של אזור פלונגה.
לאחר הכרזת העצמאות הוקמה בספריה קבוצה של “סאייודיס” (תנועה שנלחמה לעצמאות המדינה) ומעל המבנה הורם הדגל של ליטא העצמאית בפעם הראשונה בפלונגה, ב30 לאוקטובר 1988 . בשנת 2012 ספריית הבוגרים הועברה לפארק פלונגה למבנה שהיה בו בעבר חדר שעונים וחממה, ובמבנה הזה התמקמה ספריית הילדים של אזור פלונגה. המבנה שופץ וחודש ב2018.